เรื่องร้องเรียน (สอบถาม,จราจร,ร้องเรียน,กีดขวาง,ถนน,ป้าย) วันที่ 2023-04-04 03:14:48 — แขวงออเงิน เขตสายไหม จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660013792

ขอให้แก้ไขปัญหาการจอดรถกีดขวางการจราจร บริเวณ ปากซอยที่ 1 ปากซอยที่ 2 และปากซอยที่ 3 ถนนหลัก (ไม่มีชื่อถนน) ของหมู่บ้านอรุณธร ถนนสุขาภิบาล 5 แขวงออเงิน เขตสายไหม กรุงเทพมหานคร จุดสังเกต อยู่โซนด้านหน้าอาคารพาณิชย์ของหมู่บ้านอรุณธร เป็นอาคารที่ประกอบธุรกิจต่างๆ มีทั้งสำนักงาน (ออฟฟิศ) บริษัท คลินิก เป็นต้น เนื่องจากผู้ร้องแจ้งว่า มีการจอดรถกีดขวางการจราจร บริเวณปากซอยที่กล่าวข้างต้น ซึ่งเป็นการจอดรถแบบแนวตั้ง มิได้จอดในแนวนอน บริเวณด้านหน้ารถจะหันเข้าหาอาคารพาณิชย์ และด้านท้ายรถหันไปทางถนน ทำให้รุกล้ำเข้าไปยังถนนเส้นหลักของหมู่บ้านฯ ตั้งแต่ปากทางเข้าหมู่บ้านดังกล่าว ซึ่งเป็นการจอดรถรุกล้ำพื้นที่ถนนหลักของหมู่บ้านฯ เป็นระยะทางประมาณ 1 เมตร อีกทั้งถนนในหมู่บ้านฯ มี 2 ช่องทางการจราจร ทำให้ผู้ร้องและประชาชนในพื้นที่แทบจะใช้รถวิ่งสัญจรผ่านไม่ได้แล้ว ประสบปัญหาในลักษณะดังกล่าวมาโดยตลอด ซึ่งผู้ร้องได้สอบถามกับกรรมการหมู่บ้านอรุณธรแล้ว แต่ก็แก้ไขปัญหาอะไรไม่ได้ เบื้องต้นผู้ร้องได้ติดต่อเข้าไปแจ้งเรื่องยังหัวหน้า ฝ่ายเทศกิจ ของสำนักงานเขตสายไหม กรุงเทพมหานคร หมายเลขโทรศัพท์ 02-1587349 ทางเจ้าหน้าที่แจ้งว่า "ให้ตรวจสอบโฉนดที่ดิน ผมจะได้ไปดำเนินการได้ครับ ถนนอะไรของหมู่บ้านครับ" เบื้องต้นผู้ร้องได้ติดต่อแจ้งเรื่องเข้ามาจำนวนหลายครั้ง ครั้งที่ 1 จากกรุงเทพมหานครตามเลขที่รับแจ้ง 18130/65 ได้รับทราบรายงานผลการปฏิบัติงานจากกรุงเทพมหานครให้ผู้ร้องทราบว่ากรุงเทพมหานคร โดยสำนักงานเขตสายไหม (ฝ่ายเทศกิจ) แจ้งว่าเมื่อวันที่ 14 กุมภาพันธ์ 2565 เจ้าหน้าที่ได้ดำเนินการตรวจสอบหมู่บ้านอรุณธร ถนนสุขาภิบาล 5 โดยประสานประธานชุมชนอีกทั้ง รปภ. และเจ้าของรถที่จอดบริเวณถนนหลักของหมู่บ้านให้ช่วยกันจัดระเบียบเรื่องการจอดรถให้จอดชิดแนวหน้าบ้านให้มีช่องการจราจรกว้างๆไว้ให้รถผ่านสัญจรได้สะดวกยิ่งๆ ขึ้น และได้รับทราบรายงานผลการปฏิบัติงานผลครั้งที่ 2 จากกรุงเทพมหานครตามเลขที่รับแจ้ง 56232/65 กรุงเทพมหานคร โดยสำนักงานเขตสายไหม (ฝ่ายเทศกิจ) แจ้งว่าเมื่อวันที่ 11 พฤษภาคม 2565 เจ้าหน้าที่ได้ดำเนินการตรวจสอบบริเวณหมู่บ้านอุณธรทางเข้าหมู่บ้าน พบว่ามีทางเข้า-ออก 2 ช่องทาง อีกทางที่มิใช่ทางป้อมหมู่บ้านบริเวณดังกล่าวเป็นพื้นที่ของหมู่บ้านมีเจ้าหน้าที่ รปภ.ดูแลการจราจรจะมีบางช่วงที่ประชาชนจอดรถซื้อสินค้าและส่งของก็เป็นช่วงสั้นๆ หมู่บ้านดังกล่าวเป็นหมู่บ้านขนาดใหญ่ประชาชนจำนวนมาก อาจมีบ้างทำให้รถต้องชะลอตัวและติดกับใกล้ทางออกถนนหลักทำให้มีการจราจรติดขัดบ้างในบางครั้ง แต่ผู้ร้องแจ้งว่าปัจจุบัน (วันที่ 4 เมษายน 2566) ยังคงประสบปัญหาดังกล่าวอยู่เช่นเดิมแต่ตั้งแต่ผ่านมาจนถึงวันที่ 6 พฤษภาคม 2565 ที่ผ่านมาผู้ร้องแจ้งว่ามีเพียงบางซอยที่ปรับปรุงแก้ไขแล้ว ผู้ร้องขอให้เข้มงวดกวดขันทั้ง 3 ซอยด้วย ปัจจุบันภายในซอยที่ 3 มีรถของผู้ประกอบกิจการส่วนตัวมักจะจอดกีดขวางการจราจรประมาณ 3-4 คัน หมายเลขป้ายทะเบียน 641 กรุงเทพมหานคร และประสบปัญหามาอย่างน้อยประมาณ 5 ปีกว่าแล้ว จึงประสงค์ให้หน่วยงานที่เกี่ยวข้องจัดสรรเจ้าหน้าที่เข้าไปตรวจสอบและแก้ไขปัญหาดังกล่าว เพื่อบรรเทาความเดือดร้อนให้แก่ประชาชนในพื้นที่ต่อไป


//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata